***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**Πανόραμα ΗΠΕΙΡΟΥ**

**Ιωάννινα, Πάργα, Πυρσόγιαννη, Γαναδιό, Μονοδένδρι, Χαράδρα Βίκου,**

**Τσεπέλοβο, Κανάλι, Μονολίθι, Πρέβεζα**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **14/08** | **17/08** |

**1η ΗΜΕΡΑ: ΠΑΤΡΑ – ΚΑΝΑΛΙ – ΠΑΡΓΑ – ΙΩΑΝΝΙΝΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:30 αναχωρούμε για την παραλία Κανάλι Πρέβεζας. Η παραλία εκτείνεται σε 4 χιλιόμετρα συνεχούς αμμουδιάς, όπου ο επισκέπτης μπορεί να χαρεί το μπάνιο του στα κρυστάλλινα νερά του Ιονίου. Ελεύθερος χρόνος για το πρώτο σας μπάνιο. Συνεχίζουμε τη διαδρομή μας για τη Πάργα. Αμφιθεατρικά χτισμένη ανατολικά μιας μικρής χερσονήσου, στέκει σαν ένας βατήρας κατάδυσης στα γαλαζοπράσινα νερά του Ιονίου. Η Πάργα δίνει την αίσθηση νησιού: περπατώντας στα στενά και ανηφορικά δρομάκια θα γοητευθείτε με τον πανέμορφο διατηρητέο παραδοσιακό οικισμό με τα διώροφα και τα τριώροφα κτίρια. Από το ενετικό κάστρο η θέα είναι υπέροχη στην γύρω περιοχή. Ελεύθερος χρόνος για βόλτα γεύμα και στη συνέχεια θα αναχωρήσουμε για τα Ιωάννινα. Άφιξη το απόγευμα και τακτοποίηση στο ξενοδοχείο. Ελεύθερος ο υπόλοιπος χρόνος σας να επισκεφθείτε την παλιά πόλη και να απολαύσετε τη βόλτα σας στην παραλίμνια διαδρομή.

**2η ΗΜΕΡΑ: ΙΩΑΝΝΙΝΑ (ΚΕΝΤΡΙΚΟ ΖΑΓΟΡΙ)**

Στη σημερινή μας περιήγηση θα γνωρίσουμε το κεντρικό Ζαγόρι. Πρόκειται για την γνήσια περιοχή της ηπειρωτικής γης, με αρκετά χωριά, σκορπισμένα στις κατάφυτες πτυχώσεις των βουνών της Πίνδου με ιδιόμορφη παραδοσιακή αρχιτεκτονική. Επιβλητικοί ορεινοί όγκοι, κατάφυτα δάση, απόκρημνα φαράγγια, τρεχούμενα νερά, πετρόχτιστα σπίτια, εντυπωσιακά αρχοντικά, γραφικές εκκλησίες, λιθόστρωτα καλντερίμια και τοξωτά γεφύρια συνθέτουν ένα μωσαϊκό αστείρευτου κάλλους. Πρώτος μας σταθμός είναι το Μονοδένδρι. Σε κοντινή απόσταση (με τα πόδια) μπορείτε να επισκεφθείτε ένα από τα πιο εντυπωσιακά σημεία της, τη Χαράδρα του Βίκου, που έχει χαρακτηριστεί Εθνικός Δρυμός από το 1973. Στη συνέχεια θα δούμε το χωριό Κήποι που είναι χτισμένο στη βραχώδη πλαγιά ενός λόφου σε υψόμετρο 800 μ. Είναι από τους παλαιότερους οικισμούς της περιοχής με εξαιρετική φυσική ομορφιά και πλούσια αρχιτεκτονική κληρονομιά. Συνεχίζουμε για το Τσεπέλοβο, το ιστορικό χωριό με πλούσια παράδοση και αρκετά μνημεία όπως εκκλησίες, παλιά αρχοντικά, καλντερίμια, νερόμυλους, βρύσες. Ελεύθερος χρόνος για γεύμα και το απόγευμα θα επιστρέψουμε στα Ιωάννινα.

**3η ΗΜΕΡΑ: ΙΩΑΝΝΙΝΑ (ΜΑΣΤΟΡΟΧΩΡΙΑ)**

Μία πλούσια σε επισκέψεις ημέρα, μας περιμένει σήμερα. Πρώτος μας σταθμός είναι η Πυρσόγιαννη, το πιο ξακουστό χωριό από τα Μαστοροχώρια. Η γραφικότητα των πέτρινων κτισμάτων που άρχιζαν να κτίζονται από τον 17ο αιώνα και είναι πλούσια σε κτητορικές επιγραφές και λιθανάγλυφες παραστάσεις θα σας εντυπωσιάσουν. Είναι χτισμένη αμφιθεατρικά σε μία από της πλαγιές του Γράμμου στα 860 μ. με θέα τον Σαραντάπορο ποταμό. Συνεχίζουμε την διαδρομή μας για το Γαναδιό. Παραδοσιακός οικισμός, χτισμένος στις παρυφές του Σμόλικα στα 886 μ. κυριολεκτικά πνιγμένο μέσα στο πράσινο των γύρω δασών. Στα αξιοθέατα του οικισμού συγκαταλέγονται: το Σχολαρχείο, το Παρθεναγωγείο, το κτίριο του Αμελικού και η εκκλησία των Παμμεγίστων Ταξιαρχών με τους 9 τρούλους. Στον οικισμό του Γαναδιού έγιναν και τα γυρίσματα της τηλεοπτικής σειράς «Άγιος Παϊσιος». To μεσημέρι θα έχουμε ελεύθερο χρόνο για γεύμα σε επιλεγμένο εστιατόριο και θα επιστρέψουμε στα Ιωάννινα

**4η ΗΜΕΡΑ: ΙΩΑΝΝΙΝΑ – ΜΟΝΟΛΙΘΙ – ΠΡΕΒΕΖΑ – ΠΑΤΡΑ**

Στην σημερινή μας περιήγηση θα γνωρίσουμε την πόλη των Ιωαννίνων. Θα μεταβούμε στο ιστορικό κέντρο των Ιωαννίνων και θα περπατήσουμε στο βυζαντινό κάστρο των Ιωαννίνων, που χτίστηκε το 528 μ.Χ. για να οχυρωθεί το Βυζαντινό κράτος, σύμφωνα με τα σχέδια του αυτοκράτορα Ιουστινιανού. Είναι μια μικρή ζωντανή πόλη μέσα στην πόλη που το παρελθόν, η παράδοση αλλά και ο θρύλος την έχουν γεμίσει ιστορίες, πολλές εκ των οποίων γραμμένες με μελανά χρώματα. Στη συνέχεια θα αναχωρήσουμε για την παραλία Μονολίθι Πρεβέζης. Πρόκειται για την μεγαλύτερη αμμώδη παραλία της Ελλάδας με έκταση 25 χλμ. Ελεύθερος χρόνος για μπάνιο και γεύμα σε ένα από τα οργανωμένα beach bars της παραλίας. Τέλος θα επισκεφθούμε την Πρέβεζα όπου θα απολαύσουμε την απογευματινή μας βόλτα. Η μαρίνα, η πεζοδρομημένη παραλία και το ιστορικό κέντρο της είναι τα κυριότερα μέρη γι την περιήγηση σας. Κατόπιν θα αναχωρήσουμε για τη Πάτρα. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο****δωμάτιο** | **Σε Μονόκλινο δωμάτιο** |
| Early booking 1 - Για κρατήσεις που θα γίνουν έως 14/06 | 250 € | 360 € |
| Early booking 2 - Για κρατήσεις που θα γίνουν από 15/06 έως 14/07 | 270 € | 380 € |
| Για κρατήσεις που θα γίνουν από τις 15/07 | 290 € | 400 € |

**\*\*ΕΙΔΙΚΕΣ ΤΙΜΕΣ ΓΙΑ ΟΙΚΟΓΕΝΕΙΕΣ (Συνολική τιμή)**

|  |  |  |
| --- | --- | --- |
|  | **2 ενήλικες & 1 παιδί έως 12 ετών** | **2 ενήλικες & 2 παιδιά έως 12 ετών** |
| Early booking 1 - Για κρατήσεις που θα γίνουν έως 14/06 | 500 € | 640 € |
| Early booking 2 - Για κρατήσεις που θα γίνουν από 15/06 έως 14/07 | 520 € | 660 € |
| Για κρατήσεις που θα γίνουν από τις 15/07 | 540 € | 680 € |

**ΠΕΡΙΛΑΜΒΑΝΟΝΤΑΙ**

* Διαμονή στo πολυτελές ξενοδοχείο **EPIRUS PALACE 5\*** στα Ιωάννινα με **ημιδιατροφή (πρωινό & δείπνο σε μπουφέ)**
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 100 € το άτομο. Εξόφληση έως 4 ημέρες πριν την αναχώρηση**
* Δεν περιλαμβάνονται: o φόρος διαμονής, οτιδήποτε αναφέρεται ως προαιρετικό και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.